122. löggjafarþing 1997–98.

Þskj. 309 – 127. mál.

Svar

iðnaðarráðherra við fyrirspurn Kristins H. Gunnarssonar, Gísla S. Einarssonar, Kristínar Halldórsdóttur og Sigríðar Jóhannesdóttur um ráðstöfun óskiptra liða á fjárlögum.

Fyrirspurnin hljóðar svo:

Hvernig hefur verið varið 32 millj. kr. framlagi til nýsköpunar og markaðsmála á liðnum 11-299 150 á fjárlögum 1997, sundurliðað eftir verkefnum?

Eftirfarandi fjárhæðir hafa annaðhvort verið greiddar út eða um þær veitt bindandi loforð:

Verkefni	Þús. kr.
Átak til atvinnusköpunar	18.500
Úrvinnslunefnd	828
Úttekt á stöðu einkaleyfa og vörumerkjamála hjá EFTA	380
Athugun á auknum viðskiptasamböndum við Mongolíu	552
Yrkisnefnd	496
Smáfyrirtækjaverkefni og atvinnumál kvenna	612
Ýmsar athuganir, niðurstöður nefnda og útgáfa skýrslna	2.640
Stærri verkefni og styrkveitingar:
Atvinnumál Vesturbyggðar	200
Athugun á frekari úrvinnslu vikurs	500
Íslensku tónlistarverðlaunin	400
Þátttaka matreiðslumeistara í norrænni keppni	250
Starfsmannafélag Íslenska járnblendifélagsins	150
Gæðastjórnunarfélag Íslands, matvælamál	100
Athugun á möguleikum á verksmiðjuframleiðslu úr vikri	450
Lagnafélag vegna alþjóðlegrar ráðstefnu	100
Verkstjórnarfræðsla	1.500
Skráning gagna í stafrænu formi	200
Framadagar í Háskóla Íslands	75
Undirbúningur kvikmyndagerðar, byggt á Íslendingasögum	90
Midas, þátttaka í MLIS-áætlun á vegum EB	1.000
Styrkur til tónlistarútgáfu	100
Vegna þátttöku í BIS-áætlun	150
Samstarf eyríkja í Norður-Atlantshafi	350
Landssamband hugvitsmanna	500
Verkefni og styrkir 50 þús. kr. eða minna (11 talsins)	460
Samtals	30.583

Verkefnið Átak til atvinnusköpunar er samstarfsverkefni iðnaðar- og viðskiptaráðuneyta, Iðnlánasjóðs og Iðnþróunarsjóðs og leggja sjóðirnir 30 millj. kr. hvor til verkefnisins. Sam tals renna því til verkefnisins 78,5 millj. kr. árið 1997.

Meginmarkmið verkefnisins eru:

1.	að standa sameiginlega að verkefnum sem stuðla að atvinnusköpun og aukinni sam-
keppnishæfni atvinnulífsins,

2.	að samræma verkefni til hvatningar og stuðnings lítilla og meðalstórra fyrirtækja svo og einstaklinga á sviði atvinnu- og nýsköpunar,

3.	að hvetja til aukins alþjóðasamstarfs fyrirtækja og útrásar þeirra á erlenda markaði.

Stefnumótun og umsjón með framkvæmd verkefnisins er í höndum stjórnar sem skipuð er einum fulltrúa frá hverjum eftirtalinna: Iðnlánasjóði, Iðnþróunarsjóði, iðnaðar- og við skiptaráðuneytum, atvinnurekendum og launþegum. Auk þess skipar iðnaðar- og viðskipta ráðherra formann stjórnarinnar.